Елешец - Википедија

# Елешец

### Од Википедија, слободна енциклопедија

Елешец е нова населба и составен дел на селото Елшани.

Постои голема веројатност Елешец да бил населен уште во најстарите времиња. Како потврда за ваквата можност треба да послужат поволните услови за живот, археолошките докази за населби во непосредна близина и народните преданија.

Според народното предание, некогаш во Елешец постоело старото село Елшани, чии жители поради различни причини се иселиле во блиската околина и така се создале денешните села: Елшани, Пештани и Коњско.

До средината на 20-тиот век просторот околу денешната населба Елешец бил користен само за стопански дејности: земјоделство, сточарство и риболов. Подоцна, некои од жителите на Елшани решиле да слезат поблиску до езерото каде почнале да ги градат своите нови домови.

Меѓувремено, Елешец го привлекол вниманието и на други луѓе, кои посакале своето слободно време да го минуваат токму тука. Меѓу првите такви „доселеници“ биле политичарите Лазар Колишевски и Лазар Мојсов, како и писателот Славко Јаневски.

Населбата има стотина куќи, од кои постојано населени се само дваесетина. Повеќето жители се од Елшани, а само 3-4 семејства потекнуваат од соседното Пештани. Поради малубројното население, населбата нема изградено свои институции (црква, училиште и сл.).

Преземено од "http://mk.wikipedia.org../../../%D0%B5/%D0%BB/%D0%B5/%D0%95%D0%BB%D0%B5%D1%88%D0%B5%D1%86.html"

Категорија: Села во Охридско

##### Views

- Статија
- Разговор
- Тековна верзија

##### Пребарај

##### Други јазици

- Српски / Srpski